ასტერიქსი (პერსონაჟი)
ასტერიქსი (Asterix) — ამავე სახელწოდების ფრანგული კომიქსების სერიის პერსონაჟი. ამ სერიაში იგი წარმოდგენილია, როგორც მომცრო, მაგრამ უშიშარი, გალიის მოსახლე, რომელიც წინააღმდეგობას უწევს იულიუს კეისრის დამპყრობლურ პოლიტიკას. ასტერიქსი შეიქმნა 1959 წელს, სცენარისტ რენე გოსინისა და მხატვარ ალბერ უდერზოს მიერ. ასტერიქსი, გარდა კომიქსების 35 ძირითადი ტომისა, არის რამდენიმე ანიმაციური და მხატვრული ფილმის პერსონაჟიც.